GPSC โบรกฯประเมินกำไรปกติปี 64-66 โตเด่นต่อเนื่อง! ชี้ปีนี้แตะ 8.56 พันลบ.
GPSC โบรกฯประเมินกำไรปกติปี 64-66 โตเด่นต่อเนื่อง! ชี้ปีนี้แตะ 8.56 พันลบ. แนะซื้อราคาเป้าหมาย 91.50 บาท
GPSC โบรกฯประเมินกำไรปกติปี 64-66 โตเด่นต่อเนื่อง! ชี้ปีนี้แตะ 8.56 พันลบ. แนะซื้อราคาเป้าหมาย 91.50 บาท
9 ก.ค. 2564

บล.โนมูระ พัฒนสิน ระบุในบทวิเคราะห์วันนี้(6 ก.ค.64) บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC (TP22F 91.5*): S 76.0/74.5 R 78.0/79.0 (Stop Loss: 72.5) หนึ่งในผู้ประกอบการโรงไฟฟ้าที่คาดมีความต่อเนื่องของธุรกิจ มองสามารถอยู่รอดไปอีกกว่าครึ่งศตวรรษจากการได้ replacement โรงไฟฟ้า/ต่อสัญญาซื้อขายไฟฟ้า ณ ปี 2563 บริษัทมีกำลังการผลิตไฟฟ้าตามสัดส่วนการถือหุ้นในมือทั้งหมดราว 5,055 MWe (COD แล้ว 4,762 MWe) และมีธุรกิจ Battery หนุน
โดยคาดธุรกิจแบตเตอรี่ของ GPSC โตสูงเฉลี่ย +60% CAGR ใน (2022-30F) ส่งให้สัดส่วนรายได้เพิ่มจาก 0.1% ใน 2564 มาเป็น 6.5% ในปี 2573 หรือเพิ่มขึ้นเกือบ 70 เท่าตัว เพราะ ขนาดตลาดที่เติบโตก้าวกระโดดต่อเนื่อง (demand มาจากทั้ง EV, โรงไฟฟ้า renewable และโรงงานอุตสาหกรรม) โดยประเมินกำไรปกติ 2564-2566 ของ GPSC อยู่ที่ 8,557 ลบ. (+14%  เทียบช่วงเดียวกันของปีก่อน), 10,834 ลบ. (+27% เทียบช่วงเดียวกันของปีก่อน) และ 11,095 ลบ. (+2% เทียบช่วงเดียวกันของปีก่อน มีโรงไฟฟ้าใหญ่ปิดซ่อมตามแผน) ตามลำดับ หรือคิดเป็นการโตเฉลี่ย +14% CAGR
โดย Valuation: มองราคาหุ้นยังเป็นจุดซื้อสะสม โดยมี PER21F ที่ 25 เท่า และมี dividend yield 2-3% ต่อปี และ เริ่มต้นคำแนะนำ “ซื้อ” ที่ TP22 91.50 บาท จาก 1) เข้าสู่ช่วงการฟื้นตัวของกำไรหลังการปิดซ่อมลดลงใน 2564-2565 ประกอบกับมีโรงไฟฟ้าทยอย COD เพิ่มใน 2564 2) ในสภาวะของ COVID-19 ยังมีความไม่แน่นอน ฐานลูกค้าของ GPSC ได้รับผลกระทบน้อยกว่าอุตสาหกรรมอื่น และฟื้นตัวเร็วกว่า 3) ธุรกิจ Battery (new S-curve) ที่หนุนการเติบโตในระยะยาว อยู่ในตลาดที่เติบโตสูงเป็นอับดับต้นของโลก 4) port โรงไฟฟ้าในมือมีโอกาส ได้ replacement สูงจากความสามารถในการแข่งขัน และฐานลูกค้ามั่นคง